HU
2022.5.23.
Az Európai Unió Hivatalos Lapja
C 207/51
4.
A negyedik, arra alapított jogalap, hogy az alperes tévesen alkalmazta a jogot, ténybeli és értékelési hibákat követett el, mivel a megfelelő ügyintézés és a tisztességes eljárás elvét megsértve nem kért felvilágosítást, amikor lehetséges és hasznos lett volna. 5.
Az ötödik, arra alapított jogalap, hogy a közbeszerzési eljárás az uniós jog alapelveinek sorozatos megsértésével járt. 6.
A hatodik, arra alapított jogalap, hogy az alperes tévesen alkalmazta a jogot, mivel nem hozott intézkedéseket a tagállamok EUMSZ 346.
cikkből eredő azon jogainak a védelme érdekében, hogy alapvető biztonsági érdekeikkel ellentétes információkat ne fedjenek fel, és megsértette az egyenlő bánásmód elvét.
(1) (2)
A keresetlevélben meghatározott „konzorciumot” a felperes, a Telefonica de España és két másik jogalany alkotja.
Az „ajánlat” alatt a konzorcium ajánlatát kell érteni.
2022. március 31-én benyújtott kereset – OR és OS kontra Bizottság (T-171/22. sz. ügy) (2022/C 207/67) Az eljárás nyelve: francia Felek Felperes: OR és OS (képviselő: N. de Montigny ügyvéd) Alperes: Európai Bizottság
Kérelmek A felperesek azt kérik, hogy a Törvényszék: — semmisítse meg a 2021. július 12-i határozatot, amelyben a PMO elutasította a felpereseknek a személyzeti szabályzat 90. cikkének (1) bekezdése alapján benyújtott, az elhunytak apja által az Európai Unió intézményeinek nyugdíjrendszerében (a továbbiakban: RPIUE) szerzett nyugdíjjogosultság és a szolgálatba lépése előtt megszerzett nyugdíjjogosultság kifizetése iránti, 2021. március 18-i kérelmét; — semmisítse meg a kinevezésre jogosult hatóság 2021. december 22-i, a felperesek 2021. szeptember 20-i panaszát elutasító határozatát annyiban, amennyiben az kiegészítő indokolást tartalmaz; — kötelezze az alperest arra, hogy fizesse vissza a felpereseknek az elhunyt által az RPIUE-be befizetett járulékoknak és az RPIUE-be átvitt nemzeti nyugdíjjogosultságoknak megfelelő összeget; — kötelezze az alperest arra, hogy a visszafizetendő összegek után a nyugdíjjogosultságok átvitelének időpontjától és a havi járulékbefizetések időpontjától számítva fizessen késedelmi kamatot, melynek mértéke az Európai Központi Bank által meghatározott kamatláb két ponttal növelve; — az alperest kötelezze a költségek viselésére.
Jogalapok és fontosabb érvek Keresetük alátámasztása érdekében a felperesek egyetlen, az Unió jogalap nélküli gazdagodására alapított jogalapra hivatkoznak.
A felperesek e tekintetben azzal érvelnek, hogy apjuk halálát megelőzően jogosultságot szerzett az RPIUE-ben megszerzett szolgálati idő, valamint a nemzeti nyugdíjjogosultságai alapján megszerzett szolgálati idő átvitelére, és hangsúlyozzák, hogy e joghoz nem kapcsolódik jogvesztő határidő.
A felperesek hozzáteszik, hogy mivel apjuk halálát megelőzően nem érte el az európai uniós intézmények nyugdíjrendszere alapján öregségi nyugdíjban való részesüléshez szükséges tényleges tíz év szolgálati időt, a befizetett összegek az Unió jogalap nélküli gazdagodásának minősülnek.